
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 228 

6 Μαρτίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Δημιουργία βάσης δεδομένων γιατοπροσωπικό καιτα 


οικονομικά των ΟΤΑ Α' βαθμού. 1 

Υπερωρίες Μονίμων Πολιτικών Υπαλλήλων ΓΕΝ, ΜΤΝ 
και ΤΑΝ του Α'εξαμήνου 2001 . 2 

Υπερωριακή απασχόληση μονίμων υπαλλήλων Ε.Ο.Τ. 3 


Έγκριση υπερωριακής με αμοιβή εργασίας πενήντα 
ένα (51) υπαλλήλων του Οργανισμού Αντισεισμι¬ 
κού Σχεδιασμού και Προστασίας (ΟΑΣΠ) για το Α' 
εξάμηνο του 2001. 4 

Κατανομή Τακτικού Προϋπολογισμού του Εθνικού Ορ¬ 
γανισμού Καπνού για υπερωριακή εργασία, για το 
α' εξάμηνο του 2001, για εποχιακές και έκτακτες 


ανάγκες. 5 

Αύξηση του αριθμού των κατά μήνα συνεδριάσεων και 
καθορισμός αποζημίωσης των μελών των Τ.Δ.Ε. 
του ΙΚΑ Νίκαιας, Χανιών και Ρόδου. 6 

Έγκριση ωρών υπερωριακής απασχόλησης σε είκοσι 
πέντε (25) υπαλλήλους του Υπουργείου Υγείας και 
Πρόνοιας. 7 


Έγκριση ωρών υπερωριακής απασχόλησης δέκα (10) 
οδηγών αυτοκινήτων οι οποίοι χρησιμοποιούνται 
στα αυτοκίνητα του Υπουργού, των Υφυπουργών 
και των Γενικών Γραμματέωντου Υπουργείου Υγεί¬ 
ας και Πρόνοιας. 8 

Έγκριση ωρών υπερωριακής απασχόλησης τριών (3) 
υπαλλήλων που υπηρετούν στην Κεντρική Υπηρε¬ 
σία του Υπουργείου Υγείας και Πρόνοιας και απα¬ 
σχολούνται στα φωτοτυπικά μηχανήματα. 9 

Έγκριση ωρών υπερωριακής απασχόλησης των αρχι- 
φυλάκων-αστυφυλάκων, που έχουν αποσπασθεί 
στο Υπουργείο Υγείας και Πρόνοιας και υπηρετούν 


ως προσωπικό ασφαλείας. 10 

Καθορισμός αποζημίωσης Προέδρου, Μελών και 
Γραμματέων του Ανώτατου Συμβουλίου Επίλυσης 
Αθλητικών Διαφορών (Α.ΣΈ.Α.Δ.). 11 


ΑΠΟΦΑΣΕΙ Σ 

Αριθ. 6233 (1) 

Δημιουργία βάσης δεδομένων για το προσωπικό και τα 
οικονομικά των ΟΤΑ Α' βαθμού. 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 7 παρ. 5α του Ν. 2839/2000 
(ΦΕΚ 196/Α/12.9.2000) «Ρυθμίσεις θεμάτων του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης και άλλες διατάξεις». 

2. Τις διατάξεις του Π.Δ. 410/1995 (ΦΕΚ 231/Α/1995) 
«Δημοτικός και Κοινοτικός Κώδικας», όπως ισχύουν σή¬ 
μερα. 

3. Τις διατάξεις του Ν. 2472/1997 (ΦΕΚ 50/Α/10.4.1997) 
«Προστασίατου ατόμου από την επεξεργασία δεδομένων 
προσωπικού χαρακτήρα». 

4. Την ανάγκη δημιουργίας βάσης δεδομένων για το σύ¬ 
νολο της Τοπικής Αυτοδιοίκησης α' βαθμίδας, αποφασί¬ 
ζουμε: 

1. Οι Ο.Τ.Α. α' βαθμίδας, υποβάλλουν στη Διεύθυνση Οι¬ 
κονομικών ΟΤΑ του Υπουργείου Εσωτερικών, Δημόσιας 
Διοίκησης και Αποκέντρωσης, στοιχεία για το προσωπικό 
τους, τακτικό και έκτακτο και για την οικονομική τους κα¬ 
τάσταση και διαχείριση, καθώς και όμοια στοιχεία για τα 
Ν.Π.Δ.Δ. και τις πόσης φύσεως επιχειρήσεις τους. 

Τα ίδια, ανωτέρω, στοιχεία, κοινοποιούν ταυτόχρονα 
στην εποπτεύουσα αυτούς αρχή της οικείας Περιφέρειας 
(Δ/νση Αυτοδιοίκησης και Αποκέντρωσης ή Δ/νση Τοπι¬ 
κής Αυτοδιοίκησης και Διοίκησης). 

2. Για την υποβολή των στοιχείων, που αφορούν στο 
προσωπικό των Ο.Τ.Α., των Ν.Π.Δ.Δ. και των επιχειρήσε¬ 
ων τους, ορίζεται ως καταληκτική ημερομηνία η 31η Ια¬ 
νουάριου του επόμενου έτους. Ειδικά για την υποβολή 
των στοιχείων του έτους 2000, ορίζεται ως καταληκτική 
ημερομηνία η 30η Απριλίου 2001. 

3. Τα στοιχεία που αφορούν στην οικονομική κατάστα¬ 
ση και διαχείριση, υποβάλλονται σε τριμηνιαία και ετήσια 
βάση, ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Α’ Τρίμηνο: καταληκτική ημερομηνία η 30η Απριλίου. 

- Εξάμηνο (Α’ + Β’ τρίμηνα): καταληκτική ημερομηνία η 
31η Ιουλίου. 

- Εννεάμηνο (Α’ + Β’ + Γ τρίμηνα): καταληκτική ημερο¬ 
μηνία η 31η Οκτωβρίου. 

- Δωδεκάμηνο (Α’ + Β’ + Γ+Δ’ τρίμηνα): καταληκτική 
ημερομηνία η 31η Ιανουάριου. 

- Ετήσιος απολογισμός: καταληκτική ημερομηνία η 30η 
Απριλίου του επόμενου έτους. 

4. Τα στοιχεία αυτά, αντίγραφα των οποίων φυλάσσο¬ 
νται στον οικείο Ο.Τ.Α., υποβάλλονται εγγράφως και συ¬ 
νοδεύονται από μαγνητικό μέσο (δισκέτα), ώστε να είναι 
δυνατή η σύγκριση αυτών και η άμεση επεξεργασία τους. 
Η εγκυρότητα των στοιχείων και η ταυτότητα των περιε¬ 
χομένων του εγγράφου και εκείνων του μαγνητικού μέ¬ 
σου, βεβαιώνονται από τον προϊστάμενο της υπηρεσίας 
που τα υποβάλλει. 

5. Τα στοιχεία αυτά υποβάλλονται υπό μορφή ΠΙΝΑ¬ 
ΚΩΝ, σύμφωνα μετά υποδείγματα, που θα αποστέλειτο 
Υπουργείο στους Ο.Τ.Α, όλης της χώρας, προς συμπλή¬ 
ρωσή τους. 

5. Η μη παροχή ή η καθυστέρηση παροχής των στοιχεί¬ 
ων, τιμωρείται με πρόστιμο που επιβάλλεται με απόφαση 
του Υπουργού Εσωτερικών, Δημόσιας Διοίκησης και Απο¬ 
κέντρωσης, σε βάρος του Οργανισμού Τοπικής Αυτοδιοί¬ 
κησης, το οποίο ανέρχεται από 5% μέχρι 15% των Κ.Α.Π. 
του άρθρου 25 του Ν. 1828/1989, ανάλογα με τη συχνό¬ 
τητα και τη βαρύτητα της παράβασης, το οποίο παρα- 
κρατείται κατά την κατανομή των Κ.Α.Π. του επόμενου 
έτους, στον οικείο Ο.Τ.Α., συνιστά δε παράβαση υπηρε¬ 
σιακού καθήκοντος, η οποία τιμωρείται ποινικώς και πει- 
θαρχικώς, σύμφωνα με τις κείμενες διατάξεις. 

6. Με την παρούσα απόφαση, δεν προκαλείται δαπάνη 
σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2001 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 2/4166/0022 (2) 

Υπερωρίες Μονίμων Πολιτικών Υπαλλήλων ΓΕΝ, ΜΤΝ 
και ΤΑΝ του Α' εξαμήνου 2001. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 15 του Ν. 2592/98 (ΦΕΚ 
57/18.3.98 τ.Α’) που αντικατέστησε το άρθρο 18 του Ν. 
2470/97 «Αναμόρφωση μισθολογίου προσωπικού της Δη¬ 
μόσιας Διοίκησης και άλλες συναφείς διατάξεις». 

β. Την ανάγκη καθιερώσεως υπερωριακής εργασίας 
από Μόνιμους Πολιτικούς Υπαλλήλους του Πολεμικού 
Ναυτικού για να αντιμετωπισθούν έκτακτες επείγουσες 
και απρόβλεπτες ανάγκες. 

γ. Τον Γενικό Προϋπολογισμό Οικονομικού έτους 2001 
(Π/Υ ΓΕΝ 2001) του Υπουργείου Οικονομικών. 

δ. Τη διαταγή ΓΕΝ/Β3-Ι Φ.400.1/2/99 από 8.12.99 που 
καθορίζονται οι Υπηρεσίες ΠΝ που λειτουργούν σε 
24ωρη βάση. 


ε. Την υπ’αριθμ.46/16.11.2000 απόφαση του ΔΣ/ΜΤΝ 
και την υπ’ αριθμ.26/13.11.2000 απόφαση ΔΣ/ΤΑΝ. 

στ. Το γεγονός ότι το ΜΤΝ και ΤΑΝ δεν επιχορηγούνται 
από τον Κρατικό Προϋπολογισμό και ως εκ τούτου δεν 
προκαλείται οικονομική επιβάρυνση στον Προϋπολογι¬ 
σμό του Κράτους, από την αποζημίωση υπερωριακής 
απασχόλησης των υπαλλήλων τους. 

ζ. Από τις διατάξεις της παρούσης απόφασης προκα- 
λείται οικονομική επιβάρυνση στους Προϋπολογισμούς 
του ΜΤΝ και ΤΑΝ ύψους δρχ.4.000.000 και 175.000 ή 
11.738, 81 και 513,576 ΕΥΡΩ, αντίστοιχα. 

η. Την Κ.Υ.Α. Πρωθυπουργού και Υπουργού Εθνικής 
Άμυνας με αριθμό 59487/872/2000 «Περί αναθέσεως αρ¬ 
μοδιοτήτων στον Υφυπουργό Εθνικής Άμυνας» (ΦΕΚ 
679/2.6.2000 τ.Β’). 

θ. Την Κ.Υ.Α. Πρωθυπουργού και Υπουργού Οικονομι¬ 
κών με αριθμό 103986/441/Α006 «Περί αναθέσεως αρμο¬ 
διοτήτων στους Υφυπουργούς Οικονομικών (ΦΕΚ 
571/21.4.2000 τ.Β’)», αποφασίζουμε: 

Εγκρίνουμε την εκτέλεση υπερωριακής εργασίας με 
αμοιβή, απογευματινή νυκτερινή και εξαιρέσιμων ημερών 
για το Α’ εξάμηνο 2001 (από 1.1.2001 μέχρι 30.6.2001) 
των Μονίμων Πολιτικών υπαλλήλων των Υπηρεσιών του 
Γενικού Επιτελείου Ναυτικού, ΜΤΝ, ΤΑΝ η οποία κρίνεται 
απαραίτητη για την αντιμετώπιση αναπότρεπτων και επει- 
γουσών υπηρεσιακών αναγκών: 

α. Απογευματινή εργασία. 

(1) Μέχρι 1.625 Μον. Πολ. Υπαλλήλων και για αριθμό μέ¬ 
χρι 226.000 ωρών εργασίας (ΚΑΕ 0511). 

(2) Μέχρι 30 Μον. Πολ. Υπαλλήλων του Πεδίου Βολής 
Κρήτης και για αριθμό μέχρι 2.500 ωρών εργασίας (θα βα¬ 
ρύνει Π/ΥΠΒΚ). 

(3) Μέχρι45 Μον. Πολ. Υπαλλήλωντου ΝΚ/ΝΑΤΟ/ΔΝΟ- 
ΔΚ και για αριθμό μέχρι 17.960 ωρών εργασίας (ΚΑΕ 
4411). 

(4) Μέχρι 13 Μον. Πολ. Υπαλλήλων του ΝΚ/ΝΑΤΟ/ 
ΡΟΒΑΩ3 και για αριθμό μέχρι 8.100 ωρών εργασίας (ΚΑΕ 
4421). 

(5) Μέχρι 26 Μον. Πολ. Υπαλλήλων του ΓΕΝ/Γ4 και για 
αριθμό μέχρι 1.150 ωρών εργασίας (ΚΑΕ 4112) του 
ΝΑΤΟ. 

(6) Μέχρι 10 Μον. Πολ. Υπαλλήλων του ΜΤΝ και για 
αριθμό 3.500 ωρών εργασίας και 1 Μον. Πολ. Υπαλλήλου 
του ΤΑΝ για αριθμό 130 ωρών εργασίας (ΚΑΕ 0261). 

Β. Νυκτερινή εργασία καθώς και Κυριακών και εξαιρέ¬ 
σιμων και συμπλήρωση της εβδομαδιαίας (Βάρδιες). 

(1) Μέχρι 892 Μον. Πολ. Υπαλλήλων και για αριθμό μέ¬ 
χρι 158.000 ωρών εργασίας (ΚΑΕ 0512). 

(2) Μέχρι 25 Μον. Πολ. Υπαλλήλων του Πεδίου Βολής 
Κρήτης και για αριθμό 1.500 ωρών εργασίας (θα βαρύνει 
Π/ΥΠΒΚ). 

(3) Μέχρι45 Μον. Πολ. Υπαλλήλωντου ΝΚ/ΝΑΤΟ/ΔΝΟ- 
ΔΚ και για αριθμό μέχρι 24.820 ωρών εργασίας (ΚΑΕ 
4411). 

(4) Μέχρι 12 Μον. Πολ. Υπαλλήλων του ΝΚ/ΝΑΤΟ/ 
ΡΟΒΑ03 και για αριθμό μέχρι 4.200 ωρών εργασίας (ΚΑΕ 
4421). 

3. Τα όρια υπερωριακής εργασίας κατά Υπηρεσία θα 
καθορίζονται από το Γενικό Επιτελείο Ναυτικού, σύμφω¬ 
να με τις απαιτούμενες ανά τρίμηνο υπηρεσιακές ανά¬ 
γκες. 

4. Η δαπάνη που θα προκύψει από την εκτέλεση των 
εγκριθεισών ωρών εργασίας Α’ εξαμήνου 2001, ύψους 
διακοσίωνδέκα εξ εκατομμυρίων (216.000.000) δραχμών 
περίπου, σε καμία περίπτωση δεν επιτρέπεται να υπερβεί 
τις πιστώσεις που έχουν εγγράφει στους οικείους κωδι¬ 
κούς αριθμούς 0511 και 0512 προϋπολογισμού ΓΕΝ, 
όπως θα διαμορφωθούν με τα ποσοστά αποδέσμευσης 
που θα εγκριθούν. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Ιανουάριου 2001 

οι ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜ. ΑΠΟΣΤΟΛΑΚΗΣ ΓΕΩΡΓ. ΔΡΥΣ 

-♦- 

Αριθ. 2/4807/0022 (3 ) 

Υπερωριακή απασχόληση μονίμων υπαλλήλων Ε.Ο.Τ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν. 2592/18.3.98 
«Αναπροσαρμογή συντάξεων πολιτικών συνταξιούχων 
του Δημοσίου, ρύθμιση συνταξιοδοτικών θεμάτων και άλ¬ 
λες διατάξεις» (ΦΕΚ57/Α/18.3.98). 

2. Τη 2022941/2297/0022/7.4.98 απόφαση Υφυπουρ¬ 
γού Οικονομικών «Κοινοποίηση των διατάξεων του άρ¬ 
θρου 15 του Ν. 2592/1998 για υπερωριακή εργασία». 

3. Το Π.Δ. 27/1.2.96 «περί συγχώνευσης των Υπουργεί- 
ωνΤουρισμού, Βιομηχανίας, Ενέργειας-Τεχνολογίας και 
Εμπορίου, στο Υπουργείο Ανάπτυξης». (ΦΕΚ 19/Α/ 
1.2.96). 

4. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών «(ΦΕΚ244/Α/25.9.96). 

5. Το Π.Δ. 143/2000 «Διορισμός Υπουργών, Αναπληρω¬ 
τή Υπουργού και Υφυπουργών « (ΦΕΚ 22/Α/13.4.2000). 

6. Το Π.Δ. 365/28.11.97 «Διατήρηση εποπτείας Ν.Π.Δ.Δ. 
από το Υπουργείο Ανάπτυξης (ΦΕΚ 241/Α/97). 

7. Τη με αριθ. πρωτ. 1108147/1239006/4.10.96 (ΦΕΚ 
922/Β/4.10.96 κοινή απόφαση του Πρωθυπουργού και 
του Υπουργού Οικονομικών και αριθμ. 1039386/441/ 
Α0006/21.4.2000 (ΦΕΚ 571/21.4.2000) «περί ανάθεσης 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών». 

8. Τη με α.π. 2/80345/0004/8.11.99 κοινή απόφαση «Με¬ 
ταβίβαση εξουσίας υπογραφής του Υφυπουργού Οικο¬ 
νομικών στους Γεν. Γραμματείς, σύμφωνα με το άρθρο 7 
παρ.1 του Ν. 1943/91». 

9. Το με α.π. 522169/28.12.2000 έγγραφο του Γενικού 
Γραμματέα του ΕΟΤ. 

10. Το γεγονός ότι στον τακτικό προϋπολογισμό του 
ΕΟΤ έτους 2001 και τους κωδικούς αριθμούς 0261 και 
0263 υπάρχει πρόβλεψη ποσού δραχμών 200.000.000 και 
19.000.000 αντίστοιχα ενώ η εν λόγω δαπάνη δεν θα 
υπερβεί το ποσό αυτό. 

11. Το γεγονός: 

• Της ανάγκης για την εύρυθμη λειτουργία τωνγραφεί- 
ων Γ ενικού Γ ραμματέα και Προέδρου ΕΟΤ. 

• Της ανάγκης για τη λειτουργία του Υπουργείου Ανά¬ 


πτυξης (τομέας Τουρισμού) το οποίο σημειώνουμε ότι 
εκτός από τις Υπηρεσίες του, εποπτεύει τρία Ν.Π.Δ.Δ. 
(ΕΟΤ-ΣΤΕ-ΞΕΕ) στο οποίο υπηρετούν υπάλληλοιτου ΕΟΤ 
παράλληλα με την κύρια απασχόλησή τους λόγω έλλει¬ 
ψης προσωπικού. 

• Της ανάγκης επιτήρησης της εισόδου και των εσωτε¬ 
ρικών χώρων του κτιρίου των Υπηρεσιών του Ε.Ο.Τ. δε¬ 
δομένης της παρουσίας του Υπουργού Ανάπτυξης και 
του Γ ενικού Γ ραμματέα του Ε.Ο.Τ., καθώς και υπαλλήλων 
πέραν του ωραρίου λειτουργίας της Υπηρεσίας καθώς 
και Σάββατα ή Κυριακές, αποφασίζουμε: 

Εγκρίνουμε την υπερωριακή απασχόληση από 1.1.2001 
έως 30.6.2001 για τους παρακάτω υπαλλήλουςτου Ελλη¬ 
νικού Οργανισμού Τουρισμού, ως εξής: 

Για το Γ ραφείο του Γενικού Γ ραμματέα: 

1. Για έναν ειδικό σύμβουλο, έναν ειδικό συνεργάτη και 
τρεις αποσπασμένους υπαλλήλους του Ν. 1558 μέχρι 
ενενήντα (90) ώρες το μήνα ο καθένας (40) ημερήσιες - 30 
νυχτερινές και 20 εξαιρέσιμες). Επίσης για πέντε (5) απο¬ 
σπασμένους υπαλλήλους (οι τρεις οδηγοί) μέχρι ενενή¬ 
ντα (90) ώρες το μήνα έκαστος (40 ημερήσιες - 30 νυχτε¬ 
ρινές και 20 εξαιρέσιμες). 

2. Για τρεις (3) μονίμους υπαλλήλους μέχρι ενενήντα 
(90) ώρες το μήνα έκαστος (40 ημερήσιες - 30 νυχτερινές 
και 20 εξαιρέσιμες). 

3. Γ ια έξι (6) υπαλλήλους αορίστου χρόνου (διοικητι¬ 
κούς) μέχρι ενενήντα (90) ώρες έκαστος το μήνα (40 ημε¬ 
ρήσιες - 30 νυχτερινές και 20 εξαιρέσιμες). 

Γ ια πέντε (5) υπαλλήλους του Ε.Ο.Τ. που υπηρετούν με 
παράλληλα καθήκοντα στο Υπουργείο Ανάπτυξης: χίλιες 
διακόσιες εξήντα (1.260) ώρες ημερήσιες και τριακόσιες 
(300) ώρες εξαιρέσιμες συνολικά. 

Για το γραφείο του Προέδρου του Ε.Ο.Τ. 

Για έξι (6) διοικητικούς και δύο (2) οδηγούς (τέσσερις 
μόνιμοι υπάλληλοι και τέσσερις αορίστου χρόνου) μέχρι 
ενενήντα (90) ώρες το μήνα έκαστος (40 ημερήσιες - 30 
νυχτερινές και 20 εξαιρέσιμες). Επίσης για μία υπάλληλο 
αορίστου χρόνου της γραμματείας του Δ.Σ. μέχρι εξήντα 
(60) ώρες το μήνα (30 ημερήσιες - 20 νυχτερινές και 10 
εξαιρέσιμες). 

Γ ια το προσωπικό του Ε.Ο.Τ. 

1. Για επτά (7) θυρωρούς του Ε.Ο.Τ. εκ των οποίων δύο 
μόνιμοι και πέντε αορίστου χρόνου μέχρι ενενήντα (90) 
ώρες το μήνα (40 ημερήσιες - 30 νυχτερινές και 20 εξαι¬ 
ρέσιμες) για τον καθένα. 

2. Γιαεξακόσιους (600) υπαλλήλους Ε.Ο.Τ. μονίμους, οι 
οποίοι υπηρετούνανάτηνελληνική επικράτεια μέχριτριά- 
ντα πέντε (35) ώρες ημερήσιας απασχόλησης το μήνα για 
τον καθένα. 

3. Για μια αποσπασμένη υπάλληλο από τα ΕΛ.ΤΑ. τριά¬ 
ντα πέντε (35) ώρες ημερήσιας απασχόλησης το μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 

Ο Γ ενικοί Γ ραμματείς 
Δημοσιονομικής Πολιτικής 

Υπ. Οικονομικών Υπ. Ανάπτυξης 

I. ΚΟΥΣΟΥΛΑΚΟΣ Δ. ΚΑΛΟΥΔΙΩΤΗΣ 

Αριθ. 2/7247/0022 (4 ) 

Έγκριση υπερωριακής με αμοιβή εργασίας πενήντα ένα 
(51) υπαλλήλων του Οργανισμού Αντισεισμικού Σχε- 
διασμού και Προστασίας (ΟΑΣΠ) για το Α'εξάμηνο του 
2001 . 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97, όπως 
αντικαταστάθηκαν με τις διατάξεις του άρθρου 15του Ν. 
2592/98 (ΦΕΚ57 τ.Α’). 

2. Τις διατάξεις του Ν. 1349/83. 

3. Το αριθμ. οικ. 23/8.1.2001 έγγραφο και την αριθμ. 
117/20.12.2000 απόφαση του Διοικητικού Συμβουλίου 
του ΟΑΣΠ. 

4. Το γεγονός ότι κρίνεται απαραίτητη η υπερωριακή 
απασχόληση του προσωπικού του ΟΑΣΠ: 

α) Για την άμεση κινητοποίηση του σε περιπτώσεις σει¬ 
σμών, σεισμικών εξάρσεων και προσεισμικών φαινομέ¬ 
νων για την παρακολούθηση των σεισμικών καταγραφών 
του σεισμολογικού του δικτύου σε 24ωρη βάση. 

β) Γ ια τη φύλαξη των εγκαταστάσεων και τη λήψη ση¬ 
μάτων συναγερμού από το τηλεμετρικό δίκτυο του Οργα¬ 
νισμού καθώς και από το Γεωδυναμικό Ινστιτούτο του 
Εθνικού Αστεροσκοπείου Αθηνών, κατά τις Κυριακές και 
λοιπές εξαιρέσιμες ημέρες καθώς και όλες τις νυχτερινές 
ώρες. 

γ) Για την παρακολούθηση και διαχείριση εβδομήντα 
(70) περίπου μελετών και ερευνητικών προγραμμάτων 
στους τομείς του αντισεισμικού σχεδιασμού και προστα¬ 
σίας, την επικαιροποίηση των σχεδίων έκτακτης ανάγκης 
και την εντατικοποίηση της εκπαίδευσης - ενημέρωσης 
μαθητών εκπαιδευτικών και στελεχών της Νομαρχιακής 
Αυτοδιοίκησης σε θέματα αντισεισμικής προστασίας. 

5. Το γεγονός ότι από την απόφαση αυτή προκαλείται 
δαπάνη 9.620.000 δρχ. περίπου, η οποία θα καλυφθεί από 
τις πιστώσεις του ΚΑΕ 0261 του προϋπολογισμού του 
ΟΑΣΠ οικονομικού έτους 2001, όπου έχει εγγράφει πί¬ 
στωση ύψους 40.000.000 δρχ. και δαπάνη ύψους 
1.300.000 δρχ., η οποία θα καλυφθεί από τις πιστώσεις 
του ΚΑΕ 0263 του ως άνω προϋπολογισμού, όπου έχει εγ¬ 
γράφει πίστωση ύψους 3.000.000 δρχ. 

6. Την αριθμ. 2/74260/0004/15.10.99 κοινή υπουργική 
απόφαση «Μεταβίβαση εξουσίας υπογραφής σύμφωνα 
με το άρθρο 7 παρ. 1 του Ν. 1943/91 στο Γενικό Γραμμα¬ 
τέα Δημοσιονομικής Πολιτικής του Υπουργείου Οικονομι¬ 
κών κ.λπ.», αποφασίζουμε: 

Εγκρίνουμε την υπερωριακή με αμοιβή εργασία για το 
α’ εξάμηνο του 2001, πενήντα ένα (51) μονίμων υπαλλή¬ 
λων διαφόρων ειδικοτήτων που υπηρετούν στον Οργανι¬ 
σμό Αντισεισμικού Σχεδιασμού και προστασίας (ΟΑΣΠ) 
ως ακολούθως: 

1) Υπερωριακή εργασία (Δευτέρα έως και Παρασκευή 
μεταξύ των ωρών 15.00-20.00) 7.398 ώρες υπερωριακής 
απασχόλησης για 47 υπαλλήλους με συνολική δαπάνη 
9.620.000 δρχ. περίπου (24% της εγγεγραμμένης πίστω¬ 
σης περίπου). 


2) Εργασία κυριακών - εξαιρέσιμων ημερών και νυκτερι¬ 
νών ωρών προς συμπλήρωση της υποχρεωτικής. 

α. Νυκτερινή εργασία 

-1080 ώρες απασχόλησης για 4 υπαλλήλους με συνολι¬ 
κή δαπάνη 500.000 δρχ. περίπου. 

β. Εργασία Κυριακών και εξαιρέσιμων ημερών 

-1224 ώρες απασχόλησης για 4 υπαλλήλους με συνολι¬ 
κή δαπάνη 800.000 δρχ. περίπου. 

Η κατανομή των ανωτέρω ωρών στους υπαλλήλους θα 
γίνει με απόφαση του Διευθυντή του ΟΑΣΠ, ο οποίος θα 
είναι υπεύθυνος για τον έλεγχο της πραγματικής παρο¬ 
χής της εργασίας, δεδομένου ότι δεν είναι δυνατή η εκ 
των προτέρων κατανομή των ωρών κατά μήνα και κατά 
υπάλληλο, λόγω της ιδιαιτερότητας του αντικειμένου του 
Οργανισμού, του επικείμενου διορισμού υπαλλήλων, και 
της διάθεσης προσωπικού απότηνΓ.Γ.Δ.Ε./Υ.ΠΕ.ΧΩ.Δ.Ε. 

2. Η απόφαση αυτή ισχύει από 16.1.2001 και να δημοσι- 
ευθεί στην Εφημερίδα της Κυβερνήσεως. 

Αθήνα, 16 Φεβρουάριου 2001 
Ο Γ ενικοί Γ ραμματείς 

Δημοσιονομικής Πολιτικής Υπ. Περιβάλλοντος, 

Υπ. Οικονομικών Χωρ/ξίας και Δημ. Έργων 
I. ΚΟΥΣΟΥΛΑΚΟΣ I. ΧΡΥΣΙΚΟΠΟΥΛΟΣ 

-♦- 

Αριθ. 2/4053/0022 (5 ) 

Κατανομή Τακτικού Προϋπολογισμού του Εθνικού Οργα¬ 
νισμού Καπνού για υπερωριακή εργασία, για το α' εξά¬ 
μηνο του 2001, για εποχιακές και έκτακτες ανάγκες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ 137/τ.Α'/26.7.85) «Κυβέρνηση 
και Κυβερνητικά Όργανα». 

β) Της παρ. 3 του άρθρου 18 του Ν. 2470/97 (ΦΕΚ 
40/τ.Α'/21-3-97) «Αναμόρφωση μισθολογίου προσωπικού 
Δημόσιας Διοίκησης και άλλες συναφείς διατάξεις» όπως 
αντικαταστάθηκε με το άρθρο 15 του Ν. 2592/98 (ΦΕΚ 
57/τ.Α'/18.3.98) «Αναπροσαρμογή συντάξεων πολιτικών 
συνταξιούχων του Δημοσίου, ρύθμιση συνταξιοδοτικών 
θεμάτων και άλλες διατάξεις» 

γ) Του Ν. 1697/87 (ΦΕΚ 57/τ.Α'/28.4.87) «Ρύθμιση θεμά¬ 
των Νομικών Προσώπων εποπτείας Υπουργείου Γεωρ¬ 
γίας». 

δ) Του Π.Δ. 402/88 (ΦΕΚ 187/τ.Α'/26.8.88) «Οργανισμός 
Υπουργείου Γεωργίας» όπως τροποποιήθηκε και συ¬ 
μπληρώθηκε μεταγενέστερα. 

2. Το αριθμ. Φ210.1/176/Α 6332/20.12.2000 έγγραφο 
του Εθνικού Οργανισμού Καπνού για υπερωριακή εργα¬ 
σία υπαλλήλων του, για το α' εξάμηνο του έτους 2001. 

3. Την αριθμ. 2/80345/0004/8.11.1999 κοινή υπουργική 
απόφαση «Μεταβίβαση εξουσίας υπογραφής σύμφωνα 
με το άρθρο 7 παραγρ. 1 του Ν. 1943/91 (ΦΕΚ 2040/ 
τ.Β'/19.11.99). 

4. Την αριθμ. 2/8803/0022/8.2.1999 εγκύκλιο του Υπ.Οι¬ 
κονομικών «υπερωριακή εργασία», αποφασίζουμε: 

1. Κατανέμουμε σε 507τακτικούς υπαλλήλουςτου Εθνι- 

κού Οργανισμού Καπνού που θα απασχοληθούν υπερω- 
ριακά το α’ εξάμηνο 2001 σύνολο ωρών υπερωριακής 
απασχόλησης 58.000. Το σύνολο των τακτικών υπαλλή¬ 
λων του ΕΟΚείναι 600 υπάλληλοι (ως ο συν. Πίνακας). 

2. Οι ημέρες προσφοράς της υπερωριακής εργασίας 
θα είναι οποιασδήποτε εκ των εργάσιμων ημερών της 
εβδομάδας ανάλογα με τις υπηρεσιακές ανάγκες και οι 
ώρες από 15η - 19η ώρα. 

3. Για την παραπάνω υπερωριακή απογευματινή απα¬ 
σχόληση καταβάλλεται αποζημίωση σύμφωνη με τις δια¬ 
τάξεις της παρ. 3 του άρθρου 18 του Ν. 2470/97 όπως 
αντικαταστάθηκε με το άρθρο 15 του Ν. 2592/98. 

4. Υπεύθυνοι για την ορθή εφαρμογή των ανωτέρω είναι 
οιπροϊστάμενοιτωνΔιευθύνσεωντων υπαλλήλων που θα 
απασχοληθούν υπερωριακά. 

5. Υπεύθυνος γιατηνπαρακολούθηση και τον έλεγχο της 
πραγματικής παροχής της υπερωριακής απασχόλησης θα 
είναι ο Δ/ντής Διοικητικού του ΕΟΚ Γεώργιος Καρκαζής. 

6. Η πραγματοποίηση των παραπάνω ωρών υπερωρια- 
κής απασχόλησης θα προκαλέσει δαπάνη σε βάρος του 
προϋπολογισμού του ΕΟΚ στον Κ.Α. 0261 «Αποζημίωση για 
υπερωριακή εργασία» 75.150.000 δρχ. περίπου. Για την 
παραπάνω δαπάνη έχουν εγγράφει πιστώσεις στον προϋ¬ 
πολογισμό του ΕΟΚέτους2001 δρχ. 167.000.000 δρχ. 

7. Κάθε λεπτομέρεια για την εφαρμογή της απόφασης 
αυτής θα ρυθμίζεται από τον Πρόεδρο του Εθνικού Ορ¬ 
γανισμού Καπνού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2001 

Ο Γ ενικοί Γ ραμματείς 
Δημοσιονομικής Πολιτικής 

Υπ. Οικονομικών Υπ. Γεωργίας 

I. ΚΟΥΣΟΥΛΑΚΟΣ Λ. ΛΑΜΠΡΟΠΟΥΑΟΣ 

-♦- 

Αριθ. 2/2810/0022 (6) 

Αύξηση του αριθμού των κατά μήνα συνεδριάσεων και κα¬ 
θορισμός αποζημίωσης των μελών των Τ.Δ.Ε. του ΙΚΑ 
Νίκαιας, Χανιών και Ρόδου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4του άρθρου 3 του Ν. 1160/81 
και της παρ. 2 του άρθρου μόνου του Π.Δ. 492/84. 

2. Τις διατάξεις της παρ. 5του άρθρου 4του Ν. 2026/92 
(Α 43). 

3. Τις διατάξειςτου άρθρου 19του Ν. 2470/97 (Α40). 

4. Το 2031994/4753/0022/27.5.97 έγγραφο του Γενικού 
Λογιστηρίου του Κράτους. 

5. Το άρθρο 1 του Ν. 2469/1997 (38 Α). 

6. Το γεγονός ότι από την απόφαση προκαλείται δαπά¬ 
νη ύψους 8.280.000 δρχ. περίπου ετησίως, για την επόμε¬ 
νη πενταετία, η οποία δεν βαρύνει τον Κρατικό Προϋπο¬ 
λογισμό, αλλά τον προϋπολογισμό του ΙΚΑ ΚΑΕ 0264. 

7. Τα έγγραφα του ΙΚΑ Γ24/39/17.11.2000, Γ24/38/ 


17.11.2000, Γ24/42/23.11.2000, μετά οποίαπροτείνεταιη 
αύξηση του αριθμού των συνεδριάσεων της Τ.Δ.Ε. του 
Τοπικού Υποκ/τος του ΙΚΑ Νίκαιας και των Τ.Δ.Ε. των Πε¬ 
ριφερειακών Υποκ/τωντου ΙΚΑ Ρόδου καιΧανίων, προκει- 
μένου να διευκολυνθεί η εκδίκαση σημαντικού αριθμού 
ενστάσεων που εκκρεμούν στις υπηρεσίες τους. 

8. Τις διατάξειςτου Π.Δ. 372/95 (201 Α) Μεταφορά της 
Γενικής Γραμματείας Κοιν. Ασφαλίσεων από το Υπουρ¬ 
γείο Υγείας Πρόνοιας και Κοιν. Ασφαλίσεων στο Υπουρ¬ 
γείο Εργασίας. 

9. Την 2/16157/0022/06.03.2000 (336 Β) κοινή απόφα¬ 
ση. 

10. Την αριθμ.2/80345/0004/8.11.99 κοινή Υπουργική 
Απόφαση, μεταβίβαση εξουσίας υπογραφής, σύμφωνα 
με το άρθρο 7 παρ.1 του Ν. 1943/91, αποφασίζουμε: 

1. Τροποποιούμε τις 105712/8397/14.10.91 (639 Β), 
2049274/7669/0022/23.8.1996 (822 Β) και 2001388/131/ 
0022/9.1.97 (31 Β), αποφάσεις και αυξάνουμε τον αριθμό 
των κατά μήνα συνεδριάσεων των παρακάτω Τ.Δ.Ε. του 
ΙΚΑ ως εξής: 

Α) Τ.Δ.Ε. ΙΚΑ Νίκαιας από 8 σε 10 

Β) Τ.Δ.Ε. ΙΚΑ Ρόδου από 7 σε 10 

Γ) Τ.Δ.Ε. ΙΚΑ Χανιών από 8 σε 10 2. 

Καθορίζουμε τη μηνιαία αποζημίωση του Προέδρου και 
των μελών, ως εξής: 

Ο Πρόεδρος ποσό 100.000 δρχ., τα μέλη, οι εισηγητές, 
οι γραμματείς και κάθε άλλο πρόσωπο που συμμετέχει 
νόμιμα ποσό 89.000 δρχ. 

Το ποσό της αποζημίωσης καταβάλλεται για το σύνολο 
των κατά μήνα προβλεπομένων συνεδριάσεων. 

Τυχόν πραγματοποίηση περισσοτέρων συνεδριάσεων 
δεν δημιουργεί αξίωση για πρόσθετη αποζημίωση. 

Γ ια συμμετοχή σε λιγότερες συνεδριάσεις καταβάλλε¬ 
ται η ανάλογη αποζημίωση. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 8 Φεβρουάριου 2001 
Οι Γενικοί Γ ραμματείς 

Κοιν. Ασφαλίσεων 

Δημ/κής Πολιτικής Υπουργείου Εργασίας και 
Υπουργείου Οικονομικών Κοινωνικών Ασφαλίσεων 
ΙΩΑΝΝΗΣ ΚΟΥΣΟΥΛΑΚΟΣ ΠΑΝ. ΘΕΟΦΑΝΟΠΟΥΛΟΣ 

-♦- 

Αριθ. 2/11101/0022 (7) 

Έγκριση ωρών υπερωριακής απασχόλησης σε είκοσι πέ¬ 
ντε (25) υπαλλήλους του Υπουργείου Υγείας και Πρό¬ 
νοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξειςτου Ν. 2470/97 άρθρο 18, όπως αντικα- 
ταστάθηκε από το άρθρο 15 του Ν. 2592/98. 

2. Το γεγονός ότι από την απόφαση αυτή θα προκληθεί 
δαπάνη ύψους 19.205.000 δρχ. (56.360,98 Ε) περίπου, η 
οποία θα καλυφθεί από τις πιστώσεις του Προϋπολογι¬ 
σμού τρέχοντος οικονομικού έτους και ειδικότερα από το 

Φ.110 και τους ΚΑΕ 0511 5.000.000 δρχ. και 0512 
14.205.000 δρχ. (0511: 14.673,52 Ε) (0512:41.687,46 Ε). 

3. Τις ανάγκες που προκύπτουν για την επί 24ωρου βά- 
σεως φύλαξη της Κεντρικής Αποθήκης Υλικού, του Σταθ¬ 
μού Αυτοκινήτων, των κτιρίων της Κεντρικής Υπηρεσίας, 
για τη λειτουργία του Γραφείου των Εκτάκτων Περιστατι¬ 
κών, για την εξυπηρέτηση των αναγκών του Κεντρικού 
Εργαστηρίου Δημόσιας Υγείας, καθώς και για τις εξορ¬ 
μήσεις για αιμοληψία κατά τις Κυριακές και αργίες. 

4. Την 2/ 80345/0004/8.11.99 (ΦΕΚ 2040/19.11.99 τ. Β’) 
Κοινή Απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του Ν. 1943/91». 

5. Τις διατάξεις του άρθρου 40 του Ν. 849/78, όπως συ¬ 
μπληρώθηκε με το άρθρο 8 του Ν. 2129/93, αποφασίζου¬ 
με: 

Εγκρίνουμε την υπερωριακή εργασία, τη νυκτερινή ερ¬ 
γασία καθώς και την εργασία Κυριακών και εξαιρέσιμων 
ημερών είτε πέραν του υποχρεωτικού είτε προς συμπλή¬ 
ρωση του υποχρεωτικού τους ωραρίου, για το χρονικό 
διάστημα από 1.1.2001 έως 31.12.2001 σε είκοσι πέντε 
(25) υπαλλήλους του Υπουργείου Υγείας και Πρόνοιας 
και ειδικότερα: είκοσιτρεις (23) υπάλληλοιτου κλάδου ΥΕ 
Φυλάκων -Νυκτοφυλάκων που υπηρετούν στη Κεντρική 
Υπηρεσία του Υπουργείου και δύο (2) υπάλληλοιτου Τμή¬ 
ματος Εργαστηρίου Δημόσιας Υγείας. 

Οι ώρες απασχολήσεως για τον καθένα από τους ανω¬ 
τέρω υπαλλήλους θα ορίζονται ανάλογα με τις ανάγκες 
που θα παρουσιαστούν για την επί 24ωρου βάσεως φύ¬ 
λαξη της Κεντρικής Αποθήκης Υλικού, του Σταθμού Αυ¬ 
τοκινήτων, των κτιρίων της Κεντρικής Υπηρεσίας για τη 
λειτουργίατου Γ ραφείου των Εκτάκτων περιστατικών, για 
την εξυπηρέτηση των αναγκώντου Τμήματος Εργαστηρί¬ 
ου Δημόσιας Υγείας, καθώς και για τις εξορμήσεις για αι¬ 
μοληψία κατά τις Κυριακές και αργίες. 

Προς το σκοπό αυτό κατανέμονται οι εξής ώρες: 

α. Πέντε χιλιάδες τριακόσιες (5.300) ώρες απογευματι¬ 
νής εργασίας πέρα από το υποχρεωτικό ωράριο. 

β. Χίλιες (1000) ώρες νυκτερινής εργασίας από 22ης 
ώρας μέχρι 6ης πρωινής πέρα από την υποχρεωτική. 

γ. Είκοσι μία χιλιάδες (21.000) ώρες για νυκτερινή ερ¬ 
γασία και για εργασία Κυριακών (ημερήσια και νυκτερινή) 
προς συμπλήρωση της εβδομαδιαίας υποχρεωτικής. 

δ. Εξακόσιες(600) ώρες για εργασία Κυριακών και εξαι¬ 
ρέσιμων πέραν υποχρεωτικής, από 6ης πρωινής μέχρι 
22ης ώρα. 

ε. Πεντακόσιες (500) ώρες για εργασία Κυριακών και 
εξαιρέσιμων ημερών πέραν υποχρεωτικής, από 22ης 
ώρας μέχρι 6ης πρωινής. 

Η δαπάνη που προκύπτει από την ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2001. 

Υπεύθυνοι για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζονται οι Προϊστάμενοι του Τμήματος Διοικητικής Μέ¬ 
ριμνας και Αυτοκινήτων, του Τμήματος Προμηθειών και 
Διαχείρισης Υλικού- Κρατική Αποθήκη Υλικού καιτου Τ μή¬ 
ματος Εργαστηρίου Δημόσιας Υγείας του Υπουργείου 
Υγείας και Πρόνοιας. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 31 Ιανουάριου 2001 
Οι Γ ενικοί Γ ραμματείς 

Δημ/κής Πολιτικής Υπουργείου Υγείας 

Υπουργείου Οικονομικών και Πρόνοιας 

ΙΩΑΝΝΗΣ ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-Φ- 

Αριθ. 2/11111/0022 (8) 

Έγκριση ωρών υπερωριακής απασχόλησης δέκα (10) 
οδηγών αυτοκινήτων οι οποίοι χρησιμοποιούνται στα 
αυτοκίνητα του Υπουργού, των Υφυπουργών και των 
Γ ενικών Γ ραμματέωντου Υπουργείου Υγείας και Πρό¬ 
νοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2470/97 άρθρο 18, όπως αντικα- 
ταστάθηκε από το άρθρο 15 του Ν. 2592/98. 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα και τις ΠΥΣ 377/95 (ΦΕΚ6/16.1.96τ.Α’ και 
33/97 (ΦΕΚ 109/30.5.97τ.Α’). 

3. Το γεγονός ότι από την απόφαση αυτή θα προκληθεί 
δαπάνη ύψους 14.300.000 δρχ. (41.966,26 Ε) περίπου, η 
οποία θα καλυφθεί από τις πιστώσεις του Προϋπολογι¬ 
σμού τρέχοντος οικονομικού έτους και ειδικότερα από το 
Φ.110 και τους ΚΑΕ 0511 5.700.000 δρχ. και 0512 
8.600.000 δρχ. (0511: 16.727,81 Ε) (0512:25.238,45 Ε). 

4. Τις υπηρεσιακές ανάγκες να προσφέρουν τις υπηρε¬ 
σίες τους και πέρα από τις ώρες υποχρεωτικής εργασίας 
τους οι μόνιμοι και αποσπασμένοι (μόνιμοι και ιδιωτικού 
δικαίου) οδηγοί αυτοκινήτων του Υπουργείου Υγείας και 
Πρόνοιας, οι οποίοι χρησιμοποιούνται στα αυτοκίνητα 
των Υπουργών, Υφυπουργών και των Γ ενικών Γ ραμματέ- 
ων για την αντιμετώπιση των υπηρεσιακών αναγκών. 

5. Την 2/ 80345/0004/8.11.99 (ΦΕΚ 2040/19.11.99 τ.Β') 
Κοινή Απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του Ν. 1943/91». 

6. Τις διατάξειςτου άρθρου 40του Ν. 849/78, όπως συ¬ 
μπληρώθηκε με το άρθρο 8 του Ν. 2129/93, αποφασίζου¬ 
με: 

Εγκρίνουμε την υπερωριακή απασχόληση για το χρονι¬ 
κό διάστημα από 1.1.2001 έως 31.12.2001 δέκα (10) οδη¬ 
γών αυτοκινήτων οι οποίοι χρησιμοποιούνται στα αυτοκί¬ 
νητα του Υπουργού, των Υφυπουργών και των Γενικών 
Γραμματέων του Υπουργείου Υγείας και Πρόνοιας ως 
έξης: 

α. Υπερωριακή εργασία μέχρι σαράντα (40) ώρες το μή¬ 
να ο καθένας. 

β. Νυκτερινή εργασία μέχρι τριάντα (30) ώρες το μήνα 
ο καθένας. 

γ. Εργασία Κυριακών και εξαιρέσιμων ημερών μέχρι εί¬ 
κοσι (20) ώρες το μήνα ο καθένας. 

Υπεύθυνοι για την πραγματοποίηση της υπερωριακής, 
νυκτερινής και Κυριακών και εξαιρέσιμων ημερών εργα¬ 
σίας των ανωτέρω υπαλλήλων ορίζονται οι Διευθυντές 
των Πολιτικών Γ ραφείων. 

Η δαπάνη που προκύπτει από την ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 
Οι Γ ενικοί Γ ραμματείς 

Δημ/κής Πολιτικής Υπουργείου Υγείας 

Υπουργείου Οικονομικών και Πρόνοιας 

ΙΩΑΝΝΗΣ ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. 2/11093/0022 (9) 

Έγκριση ωρών υπερωριακής απασχόλησης τριών (3) 
υπαλλήλων που υπηρετούν στην Κεντρική Υπηρεσία 
του Υπουργείου Υγείας και Πρόνοιας και απασχολού¬ 
νται στα φωτοτυπικά μηχανήματα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2470/97 άρθρο 18, όπως αντικα- 
ταστάθηκε από το άρθρο 15 του Ν. 2592/98. 

2. Το γεγονός ότι από την απόφαση αυτή θα προκληθεί 
δαπάνη ύψους 600.000 (1.760,82 Ε) δρχ. περίπου, η 
οποία θα καλυφθεί από τις πιστώσεις του Προϋπολογι¬ 
σμού τρέχοντος οικονομικού έτους και ειδικότερα από το 
Φ. 110 και τον ΚΑΕ 0511. 

3. Τις υπηρεσιακές ανάγκες που προκύπτουν από τον 
αυξημένο φόρτο εργασίας λόγω της εφαρμογής των προ¬ 
γραμμάτων εκπαίδευσης, κοινοτικών προγραμμάτων, τη 
διακίνηση και εκτύπωση όλων των εγγράφων των Διευ- 
θύνσεωντης Κεντρικής Υπηρεσίας του Υ.Υ.Π. καιτων Υπη¬ 
ρεσιακών Συμβουλίων που λειτουργούν στο Υπουργείο. 

4. Την 2/80345/0004/8.11.99 (ΦΕΚ 2040/19.11.99 τ.Β’) 
Κοινή Απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του Ν. 1943/91». 

5. Τις διατάξεις του αρ. 40 του Ν. 849/78, όπως συμπλη¬ 
ρώθηκε με το αρ. 8 του Ν. 2129/93, αποφασίζουμε: 

Εγκρίνουμε την υπερωριακή απασχόληση τριών (3) 
υπαλλήλων που υπηρετούν στην Κεντρική Υπηρεσία του 
Υπουργείου Υγείας και Πρόνοιας και απασχολούνται στα 
φωτοτυπικά μηχανήματα, οι οποίοι θα απασχοληθούν μέ¬ 
χρι είκοσι πέντε (25) ώρες το μήνα ο καθένας, για απο¬ 
γευματινή εργασία, γιατο χρονικό διάστημα από 1.1.2001 
έως 30.6.2001. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες από 15 μ. μ. έως 17 μ. μ. 

Υπεύθυνη για την παρακολούθηση και τον έλεγχο πραγ¬ 
ματικής παροχής της υπερωριακής απασχόλησης ορίζε¬ 
ται η Προϊσταμένη του Τμήματος Γραμματείας της Διεύ¬ 
θυνσης Προσωπικού του Υ.Υ.Π. Η δαπάνη που προκύπτει 
από την ανωτέρω υπερωριακή εργασία δεν υπερβαίνει το 
ύψος της εγγεγραμμένης πίστωσης προϋπολογισμού οι¬ 
κονομικού έτους 2001. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 
Οι Γενικοί Γ ραμματείς 

Δημ/κής Πολιτικής Υπουργείου Υγείας 

Υπουργείου Οικονομικών και Πρόνοιας 

ΙΩΑΝΝΗΣ ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. 2/11107/0022 (10) 

Έγκριση ωρών υπερωριακής απασχόλησης των αρχιφυ- 
λάκων-αστυφυλάκων, που έχουν αποσπασθεί στο 
Υπουργείο Υγείας και Πρόνοιαςκαι υπηρετούν ως 
προσωπικό ασφαλείας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 7 του Ν. 754/78 «Περί ρυθ- 
μίσεωντωναποδοχώντων Δημοσίων, Πολιτικών και Στρα¬ 
τιωτικών υπαλλήλων, των υπαλλήλων Νομικών Προσώ¬ 
πων και άλλων τινών συναφών διατάξεων όπως αντικατα- 
στάθηκε με το άρθρο 5 του Ν. 1041/80, τις διατάξεις του 
Ν. 1643/86 και του άρθρου 18, του Ν. 2470/97». 

2. Τις διατάξεις του άρθρου 13του Ν. 2592/98. 

3. Το γεγονός ότι από την απόφαση αυτή θα προκληθεί 
δαπάνη ύψους 22.000.000 δρχ. (64.563,47 Ε) περίπου, η 
οποία θα καλυφθεί από τις πιστώσεις του Προϋπολογι¬ 
σμού τρέχοντος οικονομικού έτους και ειδικότερα από το 
Φ. 110 και τους ΚΑΕ 0531 8.500.000 δρχ. (0531: 24.944,98 
Ε) και 0532 13.500.000 δρχ. (0532: 39.618,49 Ε). 

4. Την ανάγκη υπερωριακής απασχόλησης και απασχό¬ 
λησης κατά τις νυκτερινές ώρες και Κυριακές και Αργίες, 
του Προσωπικού Ασφαλείας του Υπουργείου Υγείας και 
Πρόνοιας. 

5. Την 2/ 80345/0004/8.11.99 (ΦΕΚ 2040/19.11.99 τ. Β’) 
Κοινή Απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του Ν. 1943/91», αποφασίζου¬ 
με: 

Εγκρίνουμε την υπερωριακή απασχόληση των αρχιφυ- 
λάκων-αστυφυλάκων, που έχουν αποσπασθεί στο Υπουρ¬ 
γείο Υγείας και Πρόνοιας και υπηρετούν ως προσωπικό 
ασφαλείας: 

α. Οκτώ (8) στο Γ ραφείο Υπουργού Υγείας και Πρόνοι¬ 
ας. 

β. Από τρεις (3) στα γραφεία των Υφυπουργών Υγείας 
και Πρόνοιας. 

Για σαράντα (40) ώρες το μήνα απογευματινής εργα¬ 
σίας , είκοσι (20) ώρες για εργασία Κυριακών και εξαιρέ¬ 
σιμων ημερών και τριάντα (30) ώρες για νυκτερινή εργα¬ 
σία στον καθένα, για το διάστημα από 1.1.2001 έως 
31.12.2001. 

Η δαπάνη που προκύπτει από την ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2001. 

Η πραγματοποίηση της υπερωριακής νυκτερινής και 
Κυριακών και εξαιρέσιμων ημερών εργασίας του προσω¬ 
πικού Ασφαλείας θα βεβαιώνεται από τους Διευθυντές 
των Πολιτικών Γ ραφείων. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 
Οι Γ ενικοί Γ ραμματείς 

Δημ/κής Πολιτικής Υπουργείου Υγείας 

Υπουργείου Οικονομικών και Πρόνοιας 

ΙΩΑΝΝΗΣ ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. 2/1214/0022 (11) 

Καθορισμός αποζημίωσης Προέδρου, Μελών και Γραμ¬ 
ματέων του Ανώτατου Συμβουλίου Επίλυσης Αθλητι¬ 
κών Διαφορών (Α.Σ.Ε.Α.Δ.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του ΑΝ. 397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/1985 (ΦΕΚ 137 Α) «Κυβέρνηση και Κυ¬ 
βερνητικά Όργανα». 

γ) Του Π.Δ. 77/85 «Οργανισμός της Γ ενικής Γ ραμματεί¬ 
ας Αθλητισμού». 

δ) Των άρθρων 123,127,128 του Ν. 2725/1999 (ΦΕΚ 121 
Α) «Ερασιτεχνικός και επαγγελματικός αθλητισμός και 
άλλες διατάξεις». 


ε) Την Κ.Υ.Α. 2/80345/004 μεταβίβαση εξουσίας υπο- 
γρψής σύμφωνα με το άρθρο7παρ. 1 του Ν. 1943/91. 

στ) Το Ν. 2470/97 αναμόρφωση μισθολογίου προσωπι¬ 
κού Δημόσιας Διοίκησης. 

2. Την αριθμ. 122479/18.9.2000 απόφαση του Υπουρ¬ 
γού Δικαιοσύνης «Περί διορισμού μελών του ΑΝΩΤΑΤΟΥ 
ΣΥΜΒΟΥΛΙΟΥ ΕΠΙΛΥΣΗΣ ΑΘΛΗΤΙΚΩΝ ΔΙΑΦΟΡΩΝ (ΑΣΕ- 
ΑΔ). 

3. Την αριθμ. 24996, 23977/8.9.2000 απόφαση του Γενι¬ 
κού Γραμματέα Αθλητισμού «περί ορισμού Γραμματέων 
του ΑΣΕΑΔ», αποφασίζουμε: 

α) Καθορίζουμε ως μηνιαία αποζημίωση για τον Πρόε¬ 
δρο κάθε τμήματος του (ΑΣΕΑΔ), το ποσό των 350.000 
τριακοσίων πενήντα χιλ.) δρχ. για τα Μέλη το ποσό των 
300.000 (τριακοσίων χιλ.) δρχ και για τις Γ ραμματείς το 
ποσό των 150.000 (εκατό πενήντα χιλ.) δρχ. 

β) Η ισχύς της παρούσας απόφασης αρχίζει από 
18/9/2000. 

Από τις διατάξεις της απόφασης αυτής προκαλείται 
ετήσια δαπάνη ποσού 61.200.000 δρχ. σε βάρος του Προ¬ 
ϋπολογισμού της Γ.Γ.Α. (φορέας 21-610) και ΚΑΕ (0515). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 9 Φεβρουάριου 2001 
Οι Γ ενικοί Γ ραμματείς 
Δημ/κής Πολιτικής 

Υπουργείου Οικονομικών Υπουργείου Πολιτισμού 
ΙΩΑΝΝΗΣ ΚΟΥΣΟΥΛΑΚΟΣ ΣΤΥΛΙΑΝΗ ΜΕΝΔΩΝΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




